OSNOVNA ŠKOLA LOVAS

KLASA:602-02/17-01-443

URBROJ:2188-90-17-1

Lovas, 10.07.2017.

### Predmet: Obavijest o natječaju za ravnatelja/icu škole

Izvješćujemo Vas da je Školski odbor Osnovne škole Lovas prema raspisanom natječaju za izbor i imenovanje ravnatelja/ice Osnovne škole Lovas objavljenom dana 29. Svibnja 2017. u dnevnom tisku Glas Slavonije proveo postupak za izbor i imenovanje ravnatelja škole sukladno odredbama Zakona o odgoju i obrazovanju u osnovnoj i srednjoj školi te odredbama Statuta škole.

U postupku izbora i imenovanja ravnatelja/ice Školski odbor Osnovne škole Lovas zatražio je prethodnu suglasnost ministra znanosti, obrazovanja i sporta. Prethodna suglasnost ministra znanosti, obrazovanja i sporta nije uskraćena do dana 10. Srpnja 2017. te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenoga Školski odbor Osnovne škole Lovas na sjednici održanoj 10. srpnja 2017. donio je Odluku o imenovanju JULIJE BALTIĆ ravnateljicom Osnovne škole Lovas na vrijeme od pet godina.

U privitku Vam vraćamo natječajnu dokumentaciju.

**Pouka o pravnom lijeku:**

Svaki kandidat prijavljen na natječaj za ravnatelja škole ima pravo pregledati natječajnu dokumentaciju i podnijeti tužbu nadležnom sudu protiv Odluke o imenovanju ravnatelja škole, u roku od 15 dana od dana primitka ove obavijesti.

Tužba se podnosi općinskom sudu mjesno nadležnom prema sjedištu Osnovne škole Lovas.

 Predsjednik Školskog odbora:

 MARKO BRAJKOVIĆ